Publication: Magyar Közlöny
Issue: MK-2010-201 (Year: 2010, Number: 201)
Era: contemporary
Section: A közalkalmazottak jogállásáról szóló 1992. évi XXXIII. törvény (a továbbiakban: Kjt.) 23. §-a helyébe a következõ
Paragraph Index: 650

(5) A munkáltatói jogkör gyakorlója a megbízást írásban visszavonhatja, melyet – a közalkalmazott kérelmére – indokolni kell. Az indokolásból a visszavonás okának világosan ki kell tûnnie. Vita esetén a visszavonás indokának valóságát és okszerûségét a munkáltatónak kell bizonyítania. A közalkalmazott az indokolást a visszavonás kézbesítésétõl számított három munkanapon belül, írásban kérheti. Ha a közalkalmazott a kérelmet menthetõ okból e határidõn belül nem tudja benyújtani, az akadály elhárultától számított három munkanapon belül ezt pótolhatja azzal, hogy a megbízás visszavonásától számított hat hónapon túl az indokolás kérésének nincs helye. A munkáltatói jogkör gyakorlója az indokolást a kérelem benyújtásától számított öt munkanapon belül köteles a közalkalmazott részére írásban megadni.

Source: https://magyarkozlony.hu/hivatalos-lapok/98f0562b29fc87f068413a2a44206432ef7e3904/dokumentumok/86c159a654f4e11302131d8ff05380563e723552/letoltes